10 “Kannete-nete ke re ho lōna, Ea sa keneng ka lesakeng la linku ka monyako+ empa a hloa sebakeng se seng, ke lesholu le motlatlapi.+ 2 Empa ea kenang ka monyako+ ke molisa+ oa linku.+ 3 Molebeli+ oa monyako oa mo bulela, linku+ li mamela lentsoe la hae, ’me o bitsa linku tsa hae ka mabitso o li etella pele ha li tsoa. 4 Ha a ntšitse tsa hae kaofela, o tsamaea ka pel’a tsona, ’me linku lia mo latela,+ hobane li tseba lentsoe+ la hae. 5 Ho hang li ke ke tsa latela osele empa li tla mo baleha,+ hobane ha li tsebe mantsoe a basele.”+ 6 Jesu a ba bolella papiso ena; empa ba ne ba sa tsebe hore na lintho tseo a neng a ba bolella tsona li bolela’ng.+ 22 U tla hlokomela hore buka ena e arotsoe ka likarolo tse tsamaisanang le litšobotsi tse ’nè tsa Jehova tse ka sehloohong: matla, toka, bohlale le lerato. Karolo ka ’ngoe e qala ka kakaretso ea tšobotsi ka ’ngoe. Likhaolo tse seng kae tse latelang li tšohla kamoo Jehova a bonahatsang tšobotsi eo kateng ka libōpeho tsa eona tse sa tšoaneng. Karolo ka ’ngoe e boetse e na le khaolo e bontšang kamoo Jesu a ileng a bonahatsa tšobotsi eo kateng, hammoho le khaolo e hlahlobang kamoo re ka e bonahatsang kateng bophelong ba rōna.